INTUCH กำไร Q2 โต 15% แตะ 3.30 พันลบ. ประกาศจ่ายปันผล 1.35 บ./หุ้น XD 16 ส.ค.
INTUCH กำไร Q2/61 โต 15% แตะ 3.30 พันลบ. หลังบุ๊กรายได้พิเศษ-รายได้เอไอเอสโต ประกาศจ่ายปันผล 1.35 บ./หุ้น XD 16 ส.ค.
6 ส.ค. 2561

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานประจำไตรมาส 2/61 สิ้นสุดวันที่ 31 มิ.ย.61 ดังนี้

โดยผลการดำเนินงานในไตรมาสดังกล่าวเพิ่มขึ้นเนื่องจาก บริษัทสามารถสร้างผลกำไรจากการดำเนินธุรกิจในช่วงครึ่งปีแรกของปี 2561 ได้สูงเกือบ 7 พันล้านบาท หรือมีการเติบโต 16% เนื่องจากปรับโครงสร้างธุรกิจ โดยไทยคมขายสัดส่วนการลงทุนในซีเอสแอลให้แก่เอไอเอส ทำให้อินทัชรับรู้กำไรจากการขายสินทรัพย์ดังกล่าวสูงถึง 463 ล้านบาท หากไม่รวมกำไรพิเศษจากการขายสินทรัพย์อินทัชยังสามารถสร้างกำไรให้เติบโตขึ้น 8%  อยู่ที่ประมาณ 6.5 พันล้านบาท เป็นการเติบโตจากผลประกอบการของเอไอเอสที่ทำกำไรเพิ่มขึ้น 7.6%
ขณะที่บริษัทประกาศจ่ายปันผลงวดดำเนินงานวันที่ 1 ม.ค. 2561 ถึงวันที่ 30 มิ.ย. 2561 ด้วยการจ่ายปันผลเป็นเงินสด 1.35 บาทต่อหุ้น วันที่จ่ายปันผล 30 ส.ค. 2561 วันที่ไม่ได้รับสิทธิปันผล (XD) 16 ส.ค. 2561